ឃុំអារក្សត្នោត

ឃុំអារក្សត្នោត ស្ថិតនៅ ស្រុកស្ទឹងត្រង់ ខេត្តកំពង់ចាម។

រដ្ឋបាល
ឃុំអារក្សត្នោតត្រូវ​បាន​បែង​ចែក​ជា ៧ភូមិរួម​មាន ÷
 ភូមិបែកអន្លូង១
 ភូមិបែកអន្លូង២
 ភូមិគីឡូ៧
 ភូមិគីឡូ១០
 ភូមិល្វា១
 ភូមិល្វា២
 ភូមិអារក្សត្នោត

អប់រំ
បឋមសិក្សា
ក្នុង​ឃុំមាន​សាលា​បឋម​សិក្សា​ទៅ​តាម​ភូមិនីមួយៗ សម្រាប់​កូនៗ​របស់​ប្រជា​ជនចូល​សិក្សា​រៀន​សូត្រ មាន​ដូចជា ៖
សាលាបឋមសិក្សា​ ហ៊ុន សែន បែក​អន្លូង
សាលា​បឋម​សិក្សា ហ៊ុន សែន អារក្សត្នោត
សាលាបឋមសិក្សា គីឡូ១០ 

វិទ្យាល័យ
វិទ្យាល័យ​ហ៊ុន​សែន​អារក្សត្នោត​ជា​វិទ្យាល័យ​តែមួយ​គត់​ ក្នុង ​ឃុំ​អារក្សត្នោត ដែល​អាច​អោយ​សិស្សានុសិស្ស​មក​ពី​បណ្តា​ឃុំ​ជាប់​ៗ​ មក​សិក្សា​រៀន​សូត្រ ដោយ​សារ​ការ​ធ្វើ​ដំណើរ​ទៅ​កាន់​វិទ្យាល័យ​ស្ទឹង​ត្រង់​ឆ្ងាយ ។ វិទ្យាល័យ​នេះ​បាន​ដាក់​សម្ពោធ​អោយ​ប្រើ​ប្រាស់​ក្រោម​អធិបតីភាព​លោក ហ៊ុន​ ម៉ានិត តំណាង​ខ្ពស់​ខ្ពស់​របស់​សម្តេច​អគ្គ​មហាសេនាបតី​តេជោ ហ៊ុន សែន នាយក​រដ្ឋមន្ត្រី​នៃ​ព្រះ​រាជា​ណាចក្រកម្ពុជា នាថ្ងៃ​ទី២០ ខែ​មិថុនា ឆ្នាំ​២០១៧ ។

សាសនា
ព្រះពុទ្ធសាសនា
វត្ត
ភូមិ​បែក​អន្លូង
វត្ត​រតនារាម​បែក​អន្លូង
ឥស្លាម​សាសនា
ផ្សារ
ក្នុង​ឃុំអារក្សត្នោត​ ពី​ដើម​ឡើយ​ បើ​ចង់​ទិញ​សំភារៈ​ប្រើ​ប្រាស់ ម្ហូប​អាហារ គឺ​ត្រូវ​ធ្វើ​ដំណើរ​មក​ទី​រួម​ស្រុក នៅភូមិបឹងដែង ឃុំព្រែកកក់ ។ តែ​បច្ចុប្បន្ន​នេះ​ក្រោម​ការ​អភិវឌ្ឍន៍ និង​ការ​វិនិយោគ​ពី​អ្នក​រកស៊ី​ក្នុង​មូល​ដ្ឋាន បាន​បង្កើត​ផ្សារ​ជាហូរ​ហែរ ដែល​សម្រួល​ដល់​ការ​ទិញ​ឥវ៉ាន់ ក៏ដូច​ជា​អោយ​មាន​ទីផ្សារ​កាន់​តែជិត​ផ្ទះ ជិត​ចំការ​ប្រជាជន​ក្នុង​ឃុំ ក្នុង​ការ​យក​កសិផល​មក​លក់​ដូរ​ ។ ផ្សារ​ដែល​មាន​ក្នុង​ឃុំ​អារក្សត្នោត​មាន​ដូច​ជា ៖
ផ្សារសែន​មនោរម្យ​​បែក​អន្លូង
ផ្សារ​ស្ពានទី២
ផ្សារល្វា

សុខាភិបាល
ក្នុងឃុំ​​មាន​មណ្ឌល​សុខភាព​មួយ ស្ថិត​នៅ​ក្នុង​ភូមិ​បែក​អន្លូង តាម​ផ្លូវ​មុខ​វត្ត​បែក​អន្លូង ទិសដៅ​ទៅ​ភូមិ​ល្វា បត់​ស្តាំ​តាម​ផ្លូវ​បេតុង ចំងាយ​ប្រមាណ​២០០ម៉ែត្រ ។ នៅ​ក្នុង​ឃុំ​ ក៏​មាន​ជា​បន្ទប់​សម្រាក​ព្យាបាល បន្ទប់​ថែទាំអ្នក​ជំងឺ ឆ្មប ទៅ​តាមភូមិនីមួយៗ​ ។

រមណីយដ្ឋាន
ស្រប​តាម​ការ​អភិវឌ្ឍន៍​វិស័យ​ទេសចរណ៍​ក្នុង​ខេត្ត​ នៅ​ឃុំ​អារក្សត្នោត​ ក៏​មាន​សក្តា​នុពល​ជា​ច្រើន​ផងដែរ ទាំង​ប្រភព​ទឹក​ធម្មជាតិ ចំការ​ដំណាំហូប​ផ្លែផ្សេងៗ ។ រមណីយដ្ឋាន​ជា​ច្រើន​មាន​ដូចជា​ ៖
រមណីយ​ដ្ឋាន​​ចំការ​នាគ​ខ្មៅ

ឯកសារពិគ្រោះ
គណកម្មការជាតិរៀបចំការបោះឆ្នោត 

Category:ខេត្តកំពង់ចាម